t – 3, със среден годишен растеж на броя на наетите лица, надхвърлящ 10 % на година, в рамките на тригодишен период (от t – 3 до t). Той не включва предприятията, определени в променлива 210201 „Новосъздадени предприятия“, през период t — 3.
 6) Променлива 210104: „Брой млади предприятия с висок растеж“
 Младите предприятия с висок растеж („газели“), като част от предприятията с висок растеж, трябва да отговарят на допълнителните условия за предприятията съгласно определението за променлива 210201 „Новосъздадени предприятия“, през период t-4 или t-5.
 7) Променлива 210201: „Новосъздадени предприятия“
 Това е броят на новосъздадените предприятия, вписани към съответната съвкупност в търговския регистър, с корекция за грешки. Създаването на предприятие представлява възникването на комбинация от производствени фактори при наличието на ограничителното условие в събитието да не участват каквито и да е други предприятия. Създаването на предприятие не включва вписването в съвкупността на предприятия, възникнали в резултат на сливане, разделяне или преструктуриране на група предприятия. То не включва вписването на предприятия в дадена подсъвкупност вследствие единствено на промяна в дейността.
 8) Променлива 210202: „Закрити предприятия“
 Това е броят на закритите предприятия, вписани към съответната съвкупност в търговския регистър, с корекция за грешки. Закриването на предприятие представлява преустановяване на съществуването на комбинация от производствени фактори при наличието на ограничителното условие в събитието да не участват каквито и да е други предприятия. Закриването на предприятие не включва заличаването на предприятие от съвкупността поради сливане, поглъщане, разделяне или преструктуриране на група предприятия. То не включва заличаването на предприятия от дадена подсъвкупност вследствие единствено на промяна в дейността.
 9) Променлива 210203: „Оцелели предприятия“
 Оцеляване на предприятието е налице, ако то е действащо през годината на създаване (от t-1 до t-5) и през следващата (ите) година (и). Различават се два вида оцелели предприятия:
 Счита се, че дадено предприятие, създадено през година t-1, е оцеляло през година t, ако то е действащо към който и да е момент от година t (т.е. оцеляване без промени).
 счита се за оцеляло и предприятие, ако свързаната или свързаните с него юридическа(и) единица(и) е вече не е (са) действащи, но тяхната дейност е придобита от нова юридическа единица, създадена специално с цел придобиване на производствените фактори на предприятието (т.е. оцеляване чрез придобиване).
 10) Променлива 210204: „Предприятия, наемащи първото си наето лице“
 Това е броят на предприятията, които са наели своето първо наето лице в даден момент през даден референтен период t. Това може да се отнася за новосъздадените предприятия съгласно определението за променлива 210201, но също и за предприятията, определени в променлива 210101, ако те вече са били действащи през предходни референтни периоди, но не са имали нито едно наето лице по време на два по-ранни референтни периода.
 11) Променлива 210205: „Предприятия, които вече нямат наети лица“
 Това е броят на предприятията, които от определен момент нататък през даден референтен период t вече нямат наети лица, но са имали поне едно наето лице към по-ранен момент през даден референтен период t. Това може да се отнася за закритите предприятия съгласно определението за променлива 210202, които имат поне едно наето лице, но